മോദിയുടെ പിറന്നാള് ദിനത്തില് രാജ്യ വ്യാപക പ്രതിഷേധം ദേശീയ തൊഴിലില്ലായ്മ ദിനം ആചരിച്ച് പ്രതിപക്ഷം നരേന്ദ്ര മോദിയുടെ പിറന്നാള് ദിനത്തില് രാജ്യ വ്യാപക പ്രതിഷേധം ശക്തമായി. മോദിയുടെ ജന്മദിനം സേവാ സമര്പ്പണ് അഭിയാനായി ബി.ജെ.പി ആചരിക്കുമ്ബോള് ദേശീയ തൊഴിലില്ലായ്മ ദിനമായാണ് പ്രതിപക്ഷം ആചരിച്ചത്. രാജ്യത്ത് തൊഴിലില്ലായ്മ രൂക്ഷമാണെന്നും ഇന്ത്യയുടെ ഭാവി മോദി സര്ക്കാര് തുലച്ചുവെന്നും സീതാറാം യെച്ചൂരി ട്വീറ്റ് ചെയ്തു. കൊവിഡ് പ്രതിരോധ വീഴ്ചയിലും പെഗാസസ് വിവാദത്തിലും ഇന്ധന വിലക്കയറ്റത്തിലും താറുമാറായ മുഖച്ഛായ തിരിച്ചു പിടിക്കാന് പ്രധാനമന്ത്രി നരേന്ദ്രമോദിയുടെ ജന്മദിനാഘോഷം ബിജെപി വിപുലമാക്കുമ്ബോഴും മോദിക്കെതിരെ രാജ്യ വ്യാപക പ്രതിഷേധം ശക്തമാകുകയാണ്. മോദിയുടെ ജന്മദിനം സേവ സമര്പ്പണ് അഭിയാനായി ബി.ജെ.പി ആചരിക്കുമ്ബോള് പ്രതിഷേധം നടത്തുന്നവര് ദേശീയ തൊഴിലില്ലായ്മ ദിനമായാണ് ഇന്നത്തെ ദിവസം ആചരിക്കുന്നത്. ദേശീയ തൊഴിലില്ലായ്മ ദിനം എന്ന ഹാഷ്ടാഗ് സമൂഹ മാധ്യമങ്ങളില് വൈറലാണ്. ലക്ഷകണക്കിന് ട്വീറ്റുകളാണ് ദേശീയ തൊഴിലില്ലായ്മ ദിനം എന്ന ഹാഷ്ടാഗില് നിറഞ്ഞത്. പ്രധാനമന്ത്രി നരേന്ദ്ര മോദിയുടെ നേതൃത്വത്തിലുള്ള ഭരണം ഇന്ത്യയുടെ ഭാവി തുലച്ചെന്നും രാജ്യത്തെ തൊഴിലില്ലായ്മ നിലവില് 32ത്തിന് മുകളില് ആണെന്നും സിപിഐഎം ജനറല് സെക്രട്ടറി സീതാറാം യെച്ചൂരി ട്വീറ്റ് ചെയ്തു. ദേശീയ തൊഴിലില്ലായ്മ ദിനമെന്ന ഹാഷ്ടാഗോടെയാണ് ട്വീറ്റ് ചെയ്തത്. അതേസമയം പ്രധാനമന്ത്രിയുടെ ജന്മദിനത്തില് ദേശീയ തൊഴിലില്ലായ്മ ദിനമായി യൂത്ത് കോണ്ഗ്രസും പ്രതിഷേധം സംഘടിപ്പിച്ചു. തൊഴിലില്ലായ്മ, കുറഞ്ഞ വളര്ച്ചാ നിരക്ക്, ഇന്ധന വില വര്ധന തുടങ്ങിയവ ഉയര്ത്തിക്കാട്ടിയാണ് പ്രതിഷേധം സംഘടിപ്പിച്ചത്. മൂന്ന് കാര്ഷിക നിയമങ്ങള് ലോക്സഭാ പാസാക്കിയതിന്റെ ഒന്നാം വാര്ഷിക ദിനവുമായ ഇന്ന് ശിരോമണി അകാലിദള് പ്രവര്ത്തകര് പാര്ലമെന്റിലേക്ക് മാര്ച്ച് നടത്തി. നിരവധി നേതാക്കളെ പൊലിസ് അറസ്റ്റ് ചെയ്ത് നീക്കി. രാജ്യ വ്യാപകമായി നരേന്ദ്ര മോദിക്കെതിരെ ശക്തമായ പ്രതിഷേധ പ്രകടനങ്ങളാണ് അരങ്ങേറുന്നത്.